Ragnar Nurkse

Ragnar Wilhelm Nurkse (5. oktoober 1907 Käru mõis, Pärnumaa – 6. mai 1959 Mont Pèlerin, Šveits) oli eesti päritolu USA majandusteadlane. Ragnar Wilhelm Nurkse oli metsavahi poeg. 1926. aastal lõpetas Nurkse Tallinna Toomkooli, seejärel õppis 1926–28 Tartu Ülikooli õigusteaduskonnas. Kuna pere emigreerus Eestist, jätkas 1929–32 õpinguid Edinburghi Ülikoolis majandusteaduse alal, täiendas end 1932–34 (Carnegie fondi stipendiaadina) Viini Ülikoolis. Nurkse töötas 1934–45 majandusteadlasena Rahvasteliidu Sekretariaadi rahandusgrupis ning Majandusliku Informatsiooni Ametis. Ta oli 1945–58 New Yorgi Columbia Ülikooli majandusprofessor, ühtlasi stažeeris 1954–55 Oxfordi Ülikoolis. 1958–59 sai Fordi fondi professuuristipendiumi uurimistööks Genfis. 1959 nimetati Princetoni Ülikooli professoriks ja rahvusvahelise rahanduse osakonna direktoriks, sinna ta aga ei jõudnudki. Pidas külalisprofessorina loenguid paljudes maailma ülikoolides, sh vahetult enne surma nn Wickselli mälestusloenguid Stockholmi Ülikoolis. Tema poeg Dennis Nurkse on luuletaja. Ragnar Wilhelm Nurkse alustas enne Teist maailmasõda maailma rahandusprobleemide, samuti maailmakaubanduse küsimuste uurimist. Ka pärast sõda ilmunud tööd olid pühendatud rahvusvahelise rahandustasakaalu, sh riikide maksebilansside tasakaalustamise küsimustele. Viimastel eluaastatel uuris arenevate maade majandusliku kasumi ja kapitali kujunemise probleeme ning viimistles arenguökonoomika teoreetikuna oma tasakaalustatud majanduskasvu kontseptsiooni. Seni ainus eestlasest majandusteadlane, kelle uurimused on saanud laialdase rahvusvahelise tunnustuse. Eriti tema kolmele klassikaks kujunenud uurimusele (ilmunud 1944, 1946 ja 1953) viidatakse nüüdisajani. 1962 avaldas Harvardi Ülikool postuumselt Nurkse artiklite ja loengute mälestuskogumiku koos tööde bibliograafiaga. 5. oktoobril 2007 avati Kärus Ragnar Wilhelm Nurkse mälestuskivi, ilmus talle pühendatud Eesti postmark ja esimese päeva ümbrik. Tema järgi on nimetatud üks TTÜ instituut. The Schematic Representation of the Structure of Production, 1934. Internationale Kapitalbewegungen: Beiträge zur Konjunkturforschung. Wien, 1935 (1938 ka jaapani keeles) International Currency Experience. Lessons of the Inter-War Period. Princeton, 1944 (autori nimi on märgitud teose eessõnas; ilmunud ka pr, hispaania ja jaapani keeles) Conditions of International Monetary Equilibrium, 1945. The Course and Control of Inflation. Review of Monetary Experience Europe after World War I (kaasautor). Princeton, 1946 Domestic and international equilibrium. // The New Economics. New York, 1947 (eesti keeles: Akadeemia (2004) 5) Problems of Capital Formation in Underdeveloped Countries. Oxford, 1953 (ilmunud ka hispaania, portugali, poola, itaalia, tšehhi, prantsuse ja jaapani keeles) Patterns of Trade and Development. The Wicksell Lectures 1959. Stockholm, 1959 Equilibrium and Growth in the World Economy. Economic Essays by Ragnar Nurkse. Cambridge, 1961 Eesti teaduse biograafiline leksikon, 3. köide, lk 24 Album Academicum Universitatis Tartuensis 1918–1944. II, lk. 449 http://post.ee/index.php?id=1595&product_id=5303&c_tpl=1019 Eesti teaduse biograafiline leksikon, 3. köide Album Academicum Universitatis Tartuensis 1918–1944. Trt, 1994, II, 449 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 82 Eesti entsüklopeedia 6, 685; 14, 329 Eestlane rahvasteliidu teenistuses. Kaja, 6. august 1935, nr. 183, lk 3 Ragnar Nurkse – rahvusvaheliselt tunnustatud majandusteadlane Eestist. // Majandusteadus ja rahvamajandus 1967/1968. Tallinn, 1969, 343–345 Endres, A. M., Fleming, G. A. Ragnar Nurkse rule-based approach to international monetary relations. // Complementarities with Chicago. The University of Aicland. Working Paper Series 183. Aicland, 1998 The new palgrave. // A Dictionary of Economics 3. London, New York, 1987, 687–688 Who’s Who in Economics. A biographical dictionary of major economists 1700–1986. Cambridge, 1986 Who’s Who in Economics. A biographical dictionary of major economists. 3rd ed. 1999, 842–843 K. Kukk. Kes oli ja on Ragnar Nurkse. // Akad. (2004) 5, 1007–1017 Kukk, Kalev (2004). (Re)discovering Ragnar Nurkse. Kroon & Economy No. 1, 2004 Kukk, K. Ragnar Nurkse – suur ja Eestile tundmatu eestlane. // Sirp (2007) 9. X Kukk, K. ja K. Professor Ragnar Nurkse (1907–1959) – der ungekrönte König unter den estnischen Wirtschaftwissenschaftlern. // Eesti majanduspoliitilised väitlused. Estnische Gespräche über Wirtshaftspolitik. Discussions on Estonian Economic Policy XVI. Berlin, Tallinn, 2008, 103–108 Nurkse, Ragnar. Trade and Development. Rainer Kattel, Jan A. Kregel and Erik S. Reinert, eds. London – New York: Anthem, 2009. (ISBN 1843317877) Kattel, Rainer, Jan A. Kregel and Erik S. Reinert, eds. Ragnar Nurkse (1907-2007): Classical Development Economics and its Relevance for Today. London – New York: Anthem, 2009. (ISBN 1843317869) http://isik.tlulib.ee/index.php?id=624 Album Academicum Universitatis Tartuensis 1918-1944 Käesolevas artiklis on kasutatud "Eesti teaduse biograafilise leksikoni" materjale.